
З А П О В Е Д  N РД-05-505




       
гр.Бургас, 06.08.2026 година



 На основание чл.89 , чл. 90, ал.1 и ал.2 и чл. 91, ал. 1 и ал.2 от Кодекса на труд, във връзка с чл.68, ал.7 от Закона за лечебните заведения и с чл.13, ал.2 от Правилника за устройството, дейността и вътрешния ред на „УМБАЛ – Бургас” АД – град Бургас,
Н А Р Е Ж Д А М :

1. Да се проведе конкурс за заемане при условията на трудов договор за срок  от 3 /три/ години, съгласно чл.68, ал.7 от Закона за лечебните заведения  на длъжността „началник клиника“ на Клиника по Ревматология в „Университетска многопрофилна болница за активно лечение – Бургас“ АД.
2. Конкурсът се обявява писмено във вестник „Черноморски фар”, както и обявата за същия се поставя на видно място в административната част на сградата на болницата. Текстът на обявлението е неразделна част от настоящата заповед.

3. Обявата се публикува в интернет в сайта на „УМБАЛ – Бургас” АД – град Бургас.

4. Изисквания за заемане на длъжността:

Кандидати могат да бъдат лица, отговарящи на следните изисквания:

 4.1. Да притежават образователно – квалификационна степен „магистър” по медицина;

4.2. Да имат придобита специалност по Ревматология;
4.3. Да имат трудов стаж, квалификация и хабилитация съгласно изискванията, заложени в съответния утвърден и действащ в момента на провеждане на конкурса медицински стандарт и други нормативни документи. В случаите, в които няма действащ медицински стандарт или в медицинския стандарт по съответната специалност не е посочен минимален трудов стаж по специалността да притежава не по-малко от 5 /пет/ години стаж по специалността в лечебно заведение за болнична помощ. 
4.4. Да притежават документ удостоверяващ квалификация по здравен мениджмънт – препоръчително, с тежест при оценяване на кандидата
4.5. Да нямат наложени дисциплинарни наказания по КТ, действащи в момента на кандидатстване и провеждане  на конкурса.
4.6. Да не са осъждани за престъпление от общ характер и да не са лишени от правото да упражняват професията.
5. Начин за провеждане на конкурса: 
Първи етап – проверка за съответствие на подадените документи с изискванията на „УМБАЛ – Бургас“ АД;
Втори етап – оценяване на представения проект и документи  и събеседване по проекта и нормативните документи в областта на здравеопазването.

6. Необходими документи за участие в конкурса и срок за подаването им:

ПЛИК № 1

6.1. Заявление за участие в конкурса;

6.2. Професионална биография;

6.3. Копие от диплома за завършено висше медицинско образование – заверено от кандидата;

6.4. Копие от диплома за придобита специалност – заверено от кандидата;

6.5. Копие от документ удостоверяващ квалификация по здравен мениджмънт – заверено от кандидата;

6.6. Копие на квалификационни документи от проведени курсове – заверени от кандидата;

6.7. Копие на документи, удостоверяващи получени научни степени   – заверено от кандидата;
6.8. Копие на документ, удостоверяващ заемана хабилитирана академична длъжност – заверено от кандидата;
6.9. Удостоверение за придобит трудов стаж по специалността в лечебно заведение за болнична помощ;
6.10. Медицинско удостоверение –  оригинал;
6.11. Медицинско свидетелство от Център за психично здраве –  оригинал;

6.12. Свидетелство за съдимост –  оригинал;

6.13. Удостоверение, издадено от последния работодател за липса на наложени дисциплинарни наказания, действащи в момента на кандидатстване и провеждане на конкурса;

6.14. Документ от ВУЗ, удостоверяващ извършване на преподавателска дейност към момента на кандидатстване и провеждане на конкурса;

6.15. Удостоверение за актуално членство в РК на  БЛС –  оригинал; 

ПЛИК № 2

6.16. Писмен идеен  проект, представен в 2 оригинални екземпляра.

 „Развитие и управление на Клиника по ревматология. Медицинска и икономическа ефективност на клиниката, контрол върху разходите и качеството на дейността през следващите три години, съобразено с дейността на болницата, медицинския стандарт по Ревматология и действащото в страната законодателство“.

В структурата на писмения проект   да бъдат включени следните елементи обособени като ОТДЕЛНИ ГЛАВИ:

1. Организация на дейността на клиниката в условията на епидемична/ кризисна обстановка;

2. Развитие на клиниката в условията на утвърждаващо се университетско медицинско образование в град Бургас;

3. Развитие на клиниката за постигане на по-високи икономически и медико-статистически показатели:

Анализ на следните основни статистически  и икономически показатели, съобразени с изискванията на зададената тема

А. Анализ на брой персонал по категории:

- настоящ;

- необходим;

- предложение за оптимизиране;

- мерки за привличане на персонал;

- мерки за повишаване на квалификацията на персонала.

Б. Анализ на основни статистически показатели:

- брой легла за структурата – настоящи и предложение за оптимизация;

- леглодни;

- прием болни – брой;

- използваемост на леглата в стационара в дни и %;

- оборот на леглата;

- изписани пациенти – брой, от тях: оздравели, с подобрение, без промяна и влошени;

- болничен леталитет;

- среден престой на един пациент в дни;


Постигнати здравни резултати от медицинската дейност по отношение на медицинските стандарти - %.

Всички по-горе цитирани показатели следва да се представят за период от три години /2023, 2024 и 2025 г./.

В. Анализ на основни икономически показатели:

- анализ на икономическите показатели на болничната структура за 2023, 2024 и 2025 г.;

- мерки за повишаване на приходите на болничната структура;

- мерки за намаляване на разходите на болничната структура;

-мерки за увеличаване на използваемостта и устойчиво развитие на болничната структура с отчитане на положителни финансови резултати.
4. Идеи и подходи за привличане на медицински специалисти

5. План и стратегия за развитие на научно-изследователска и преподавателска дейност и повишаване на професионалната квалификация на персонала;

6. Политики за прием на планови и спешни пациенти в клиниката при покриване на  24-часова спешност;

7. Методика за материално и нематериално стимулиране на персонала при постигнати високи финансови резултати;

8. Въвеждане на нови техники и иновативни методи в диагностично-лечебния план за работа в клиниката;

9. Управление на риска в условията на кадрови и финансов дефицит.

Необходимите за участието в конкурса документи се подават в общ непрозрачен запечатан плик, надписан с името на кандидата, адрес, телефон за връзка, електронен адрес и длъжността, за която кандидатства. В този плик се поставят два запечатани непрозрачни плика, обозначени с надпис „Плик 1“ – съдържащ необходимите документи за участие и „Плик 2“ – съдържащ идеен проект – 2 броя. 
Запечатаният плик се входира в Деловодството на „УМБАЛ – Бургас” АД – град Бургас в 30-дневен срок, считано от деня следващ датата на публикуване на обявата. В случай, че срокът изтича в неработен ден, за последен ден на срока се счита първият работен ден след изтичането му. 

7. Преди подаване на документите кандидатите имат право да получат от Отдел „Човешки ресурси, СДО  и научна дейност” на „УМБАЛ – Бургас” АД  следните документи:

7.1. Писмената длъжностна характеристика за длъжността                 „началник клиника” на Клиника по ревматология, което те удостоверяват   с подпис и дата, положени на бланката;
7.2. Статистически данни за дейността на съответното структурно звено на болницата за периода 2023 – 2025 година;

7.3. Икономически данни за периода 2023 – 2025 година, отнасящи се до дейността на съответното структурно звено на лечебното заведение.
8. В 2/дву/-дневен срок /работни дни/ след изтичане на срока за подаване на документите, със заповед на Изпълнителния директор се назначава комисия за извършване преценка по допускане участието в конкурса. Комисията в 7/седем/-дневен срок /работни дни/ от назначаването й се произнася с решение в писмен протокол по допускането за участие в конкурса на кандидатите, внесли документи.

        На недопуснатите в конкурса се съобщава писмено съображенията за отказа. Те имат правата по чл.93, ал.2 от КТ - да направят възражение пред работодателя, обявил конкурса, който в 3/три/-дневен срок от получаване на възражението решава въпроса окончателно.

        На допуснатите в конкурса се съобщава писмено датата, часа и мястото за провеждане на конкурса, вкл. и събеседването.

9. Назначена от Изпълнителния директор комисия провежда  конкурса по документи и събеседване.

9.1. Комисията разглежда и оценява представените документи за образование и професионална квалификация  по точки, както следва:

а/  за втора специалност, свързана с дейността на Клиника по ревматология – 5 точки

б/ за документи, удостоверяващи квалификация, необходима за извършване на дейност по НРД – 2 точки
в/научна степен :  

доктор – 5 точки

       доктор на науките  - 7 точки
       академична длъжност : доцент или професор – 10 точки               

г/ документ, удостоверяващ квалификация по здравен мениджмънт – 3 точки       
д/ извършване на преподавателска дейност:

     преподавател – доцент – 5 точки

                              професор – 10 точки  
9.2. Комисията разглежда и оценява писмения проект с оценка от 2 до 6 – с точност до 0,25 за всяка глава поотделно. При липса на някои от посочените  елементи /глави/ в съдържанието на проекта, комисията оценява липсващия елемент с оценка слаб /2/. Крайната оценка на проекта се образува като средноаритметична от оценките на отделните елементи/глави/.
9.3. Комисията провежда събеседване с кандидата по защита на изготвения проект и нормативните документи в областта на здравеопазването с оценка от 2 до 6 – с точност до 0,25.

Крайните оценките се приравняват към точковата система, като оценка 4,50 носи 10 точки на кандидата. Всяко повишаване  на оценката с по 0,25 добавя по 2 точки  по съответната позиция.
10. Комисията класира само успешно издържалите конкурса. Издържали конкурса се считат кандидатите, получили оценки най-малко 4,50 по позициите на т.9.2. и т.9.3.
11. Резултатът от конкурса се обявява чрез съобщение писмено на участвалите в него в 3/три/-дневен срок от деня, в който е приключило провеждането на конкурса.
12. Трудовото правоотношение възниква с лицето, което е получило най-голям сбор от точки по позиции т.9.1., т.9.2. и т.9.3. и е класирано на първо място за длъжността, за която е кандидатствало в конкурса по реда на т.1 от деня, в който е получило съобщението за резултата, при условията на чл.96 от Кодекса на труда.

13. Неразделна част от тази заповед е обявлението за конкурса.

Изпълнението на настоящата заповед възлагам на Ирена Петкова – главен юрисконсулт и Росица Андреева – началник Отдел “ЧР, СДО и научна дейност“.
Препис от настоящата заповед да се връчи на Ирена Петкова – главен юрисконсулт, Отдел „Човешки ресурси, СДО и научна дейност”, както и да се постави на видно място в административната част на сградата на „УМБАЛ – Бургас” АД – град Бургас в деня на публикуването на обявата в местната преса, за което да се състави протокол.






ИЗПЪЛНИТЕЛЕН ДИРЕКТОР
                                            „УМБАЛ – БУРГАС” АД: /п/





/Д-Р МИРОСЛАВ ОБРЕЙКОВ/
ра

